"Setswana Puotlaleletso ya Ntlha (FAL)/P1 9 DBE/2022 SC/NSC POTSO 5 5.1 Buisa temana e e latelang, mme morago o arabe dipotso. TEMANA F Ke ne ke kgweetsa sejanaga se sentsho bosigo bongwe jwa Tlhakole. Ke ne ka phamola lebotlolo la metsi ke leka go nwa, fela sejanaga sa me se ne se tsamaya e kete se gapa dipodi. Ija! E rile fa ke re matlho tsaya o lebe, ka iphitlhela ke eme fa pele ga leotlana la mmuso, ke raya rapharakano ka sebele. 5 E rile fela fa ke ema a mpotsa gore: 'O itshietse go le kanakang gompieno?' Ka kgobola, mme ka re: 'Heela, ke potso ya mofuta mang eo, ke sa le ke feleletsa nnotagi ka ngwaga wa 1980'. Ke itse fa ke mmaya bobi mo matlhong, ka bona bo ne bo nkga phuu! mo go nna. E rile ke le dingwaga di le 20 ke ne ke setse ke ikinne mo nkgong, go gaisa 10 batho ba e sa leng ba simolola go nwa ke ise ke tsholwe. O a bona fa o sa reetse molao wa batsadi o tla reetsa wa manong. Bona fela se se neng se ntiragalela. E rile fa ke re ebu! Ka iphitlhela ke setse ke fetogile letagwa. [E nopotswe go tswa go: Le re tlhabetse, MJ Mfolo le ba bangwe] 5.1.1 Dirisa lefoko 'dipodi' mo polelong jaaka tlhalosi ya kopanelo. (2) 5.1.2 Neela lelatodi la lefoko le le ntshofaditsweng mo temaneng. (1) 5.1.3 Polelo e e fa tlase e mo modirisong ofe? Ke ne ke kgweetsa sejanaga se sentsho. (2) 5.1.4 Naya mofuta wa letlhalosi le le thaletsweng go tswa mo polelong e e fa tlase. O itshietse go le kana kang gompieno? (1) 5.1.5 Lebotsi 'mang' le dirisiwa fa go batlwa go itsiwe eng? (1) 5.1.6 Fetolela lefoko 'gapa' mo tirweng. (1) 5.1.7 Bopa polelo e o e itlhametseng ka lelatlhelwa 'heela'. (2) 5.1.8 Dirisa letlhaodi 'se sentsho' mo polelong e o e itlhametseng. (2) 5.1.9 Nyenyefatsa leina 'dipodi' o bo o le dirise polelong e o e itlhametseng. (2) Kwalololo e ileditswe Phetla"